พ.ต.อ.พนัญชัยกล่าวว่า เจ้าหน้าที่ได้จัดลำดับขั้นตอนในการดูแลเบื้องต้น ในช่วงเช้าจะนำสุนัขทั้งสองเดินออกกำลังกาย และให้น้ำ อาหาร ช่วงบ่ายจะกักขังสุนัขไว้ในกรง และช่วงเย็นจะนำสุนัขทั้งสองตัวเดินออกกำลังกายอีกครั้ง ระหว่างนี้เจ้าหน้าที่จะพยายามฝึกฝนและเรียนรู้อุปนิสัย สร้างความคุ้นเคยซึ่งกันและกันระหว่างครูฝึกและสุนัข เพื่อลดความกดดัน ความรุนแรง และความตึงเครียด พร้อมกับฟื้นฟูสภาพจิตใจของสุนัขพ.ต.อ.พนัญชัยกล่าวต่อว่า ในเบื้องต้นจะคอยดูแลและสังเกตการณ์พฤติกรรมของสุนัขเป็นเวลา 1 สัปดาห์ ขณะนี้อยู่ในระหว่างติดต่อประสานงานกับผู้เชี่ยวชาญในการฝึกฝนสุนัขตำรวจ ตรวจสอบสังเกตพฤติกรรม และตรวจสอบสภาพร่างกาย วัดระดับไอคิวของสุนัข เพื่อเตรียมฝึกฝน"จากสัญชาตญาณของสุนัขพันธุ์ร็อตไวเลอร์ น่าจะใช้ประโยชน์จากประสิทธิภาพของสุนัขทั้งสองตัวนี้ โดยมีวัตถุประสงค์ฝึกฝนให้มีประสิทธิภาพในการอารักขาคนสำคัญ ไล่ล่าผู้ต้องหาคนสำคัญ ผู้ต้องหาหลบหนีจากที่คุมขัง ไล่ล่ามือปืนรับจ้าง และการเข้าปะทะโจมตีกับคนร้าย เพื่อประโยชน์ในการปฏิบัติหน้าที่เป็นประโยชน์แก่ประเทศชาติ เป็นวิธีที่เป็นประโยชน์มากกว่าการฆ่า" พ.ต.อ.พนัญชัยกล่าว
พ.ต.อ.พนัญชัยจะคอยดูแลและสังเกตการณ์พฤติกรรมของสุนัขเป็นเวลากี่สัปดาห์ 
1 สัปดาห์